jkorsvik/nowiki_second_scrape_merged huggingface dataset:
Niederwürschnitz

Niederwürschnitz er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen er en del av forvaltningsfellesskapet Lugau. Kommunen hadde 2 832 innbyggere den 31. desember 2010.


== Referanser ==


== Eksterne lenker ==
Offisielt nettsted 
(en) Niederwürschnitz – kategori av bilder, video eller lyd på Commons
Simen Skappel

Simen Halvorsson Skappel (født 7. mars 1866 på Ringsaker, død 15. juli 1945) var en norsk agronom og lærer i landbruk, som også har skrevet historiske verk.
Han flyttet til Kristiania der han var hos Statistisk sentralbyrå fra 1902, sekretær fra 1906 og byråsjef ved avdeling for landbruks-statistikk fra 1928.
Han ledet blant annet Beitetellingen 1935 og fikk Nansenprisen året etter.  Hans verk fra 1922 om husmannsvesenet er kanskje hans viktigste, der han argumenterer for at det var en fortsettelse av trellevesenet. 


== Premier ==
Fridtjof Nansens belønning for fremragende forskning 1936


== Utgivelser ==
Simen Skappel (1903). Træk af det norske Kvægbrugs Historie i tidsrummet 1660 -1814.  [71 sider. Bilag til "Tidsskrift for det norske Landbrug"]
Simen Skappel (1914). Hedemarkens Amt 1814-1914. Grøndahl & Søhn. 
Simen Skappel (1922). Om husmandsvæsenet i Norge. Dets oprindelse og udvikling. Kristiania. 
Simen Skappel (1928). Ringsaker sparebank 1847-1927. Grøndahl.  [327 sider]
Vibeke Hein Bæra

Vibeke Hein Bæra (født 29. juli 1964) er en norsk jurist og advokat.
Bæra var fra 1992 til 1999 advokat i Advokatfirmaet Lippestad AS; i 2011 vendte hun tilbake til firmaet som partner. Hun har også jobbet som politiadvokat i Telemark politidistrikt (2000–2010) og som regiondirektør i Arbeidstilsynet i Sør-Norge (2010–2011).Bæra var sammen med Geir Lippestad en av Anders Behring Breiviks to hovedforsvarere under rettssaken etter terrorangrepene i Norge 2011.


== Referanser ==
Niederdorf (Sachsen)

Niederdorf er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Sammen med den store kretsbyen Stollberg er kommunen er en del av forvaltningsfellesskapet Stollberg. Kommunen hadde 1 309 innbyggere den 31. desember 2010.


== Referanser ==


== Eksterne lenker ==
(de) Offisielt nettsted 
(en) Niederdorf (Sachsen) – kategori av bilder, video eller lyd på Commons
Tord Pedersen

Tord Pedersen (født 11. august 1857 i Asker, død 8. desember 1926 i Drammen) var en prisbelønt norsk lærer og historiker.
Pedersen var rektor ved Drammen latinskole, byhistoriker og grunnlegger av Drammens Museum. Han vokste opp i Drammen hvor han fra 1884 var lærer ved Drammen Latinskole, og senere rektor. Tord virket ved latinskolen i til sammen 46 år. I 1908 var han foregangsmannen til grunnleggelsen av Drammens Museum hvor han var medstifter og formann i styret. I forbindelse med Drammens 100-års jubileum i 1911, var han redaktør av jubileumsboka, «Drammen 1811-1911». I 1912 ga han ut første del av bokserien «Drammen – en norsk østlandsbys historie», boka omhandeler Drammens historie frem til 1662. I 1921 fulgte den andre delen, som dekket tiden mellom 1662 og 1720. Etter Pedersens død ble arbeidet med og fullføre serien tatt opp av Drammen kommune som opprettet en komitee, i årene mellom 1962 og 1996 ble det sluppet utteligere fire bind i serien, skrevet av Odd Thorson og Berit Nøkleby. Tord har i tillegg skrevet fler skolebøker innenfor historiefaget. Tord ble i 1911 tildelt Ridder av St. Olavs Orden under kongens besøk ved byjubileet. Tord var gift med Thrine Bruun, en etterkommer av Niels Omsted og Poul Sørensen på Berskaug og onkel til Haakon Shetelig. Gravlagdt på Bragernes kirkegård.


== Utmerkelser ==
Fridtjof Nansens belønning for fremragende forskning i 1922 "for hans verk om Drammens historie"
Ridder av St. Olavs Orden


== Utgivelser ==
Pedersen, Tord (1912). Drammen : en norsk østlandsbys utviklingshistorie : avhandlinger og skildringer. 1 : Tiden til 1662. Drammen: Harald Lyche. 
Pedersen, Tord (1911). Drammen 1811-1911. Harald Lyche. 


== Referanser ==
Pajala lufthavn

Pajala lufthavn (Pajala Airport) (IATA: PJA, ICAO: ESUP), er en regional flyplass i Pajala kommune i Norrbottens län i Sverige. Flyplassen ligger 13 kilometer fra Pajala tettsted og 40 kilometer fra tettstedet Kolari i Finland.
Flyplassen hadde 479 landinger og 9565 passasjerer i 2011, av disse var 198 utenrikspassasjerer. I 2017 var det 520 landinger og 6485 passasjerer og av dem 4483 utenrikspassasjerer.


== Ruter og flyselskap ==
Pr 2012 er det 2 daglige ruteflyvninger til Luleå. Ruten er en anbudsrute med støtte fra Trafikverket, og har siden 30.10 2011 vært operert av det estiske flyselskapet Avies. Fra 08.01.2012 har Avies også operert en ukentlig direkterute fra Pajala til Tallinn i Estland.


== Historie ==
Flyplassen åpna i 1999, og er den sist åpna svenske flyplassen som har regulær rutetrafikk. Rullebanen ble forlenga fra 1500 til 2300 meter i 2007, hvilket muliggjør trafikk med større fly.  Flyruten Pajala-Luleå ble fram til 29.10.2011 operert av Barents AirLink.Fra 2013 går det hvert år i desember store charterfly fra Storbritannia med turister som vil se snø.


== Referanser ==


== Eksterne lenker ==
Offisielt nettsted 
(en) Pajala Airport – kategori av bilder, video eller lyd på Commons 
Hjemmeside for Avies Arkivert 2. oktober 2016 hos Wayback Machine.
Ingrid Valvik

Ingrid Valvik (født 25. mai 1940) er en norsk skuespiller. Hun debuterte på Rogaland Teater i 1960, hvor hun var ansatt til 1965 og igjen 1976-2010. Fra midten av 1960-tallet arbeidet hun ved Riksteatret, Oslo Nye Teater, Nationaltheatret og Fjernsynsteatret. I sin første sesong spilte hun eleven i Privattimen og Helene i Når den ny vin blomstrer, senere bl.a Eleonora i Påske, Piken i Fantasticks, Hilde i Fruen fra havet, og i modnere alder Mama i Trafford Tanzi og pantelånersken i Forbrytelse og straff. 
Valvik har også virket som regissør, med oppsetninger som Ord over grind bygget over Halldis Moren Vesaas' diktning og Samuel Becketts Krapps siste spole.


== Eksterne lenker ==
Om Valvik fra Rogaland Teater
How to start a Revolution

How to Start a Revolution, eller på norsk Hvordan starte en revolusjon, er en dokumentarfilm som omhandler ideene til fredsforskeren Gene Sharp og Albert Einstein Institution. Filmen bruker dyptgående intervjuer med Gene Sharp selv, daglig leder for Albert Einstein Institution Jamila Raqib, andre som følger hans tanker, og ikke minst ledere for revolusjonære bevegelser over hele verden, for å vise potensialet og erfaringene fra ikkevoldelig revolusjon.Filmen, som er produsert av den skotske regissøren Ruaridh Arrow, følger Gene Sharp og hans tilhengere på tre kontinenter, og ble filmet i 2010 og 2011.


== How to start a Revolution ==
Dokumentarfilmen How to start a Revolution om den globale innflytelsen av Gene Sharps arbeid ble utgitt i september 2011. Filmen vant både prisen "Beste dokumentar" og "The Mass Impact Award" ved Boston Film Festival i september 2011. Den europeiske premieren ble holdt på Londons Raindance Film Festival den 2. oktober 2011 og filmen vant igjen førsteprisen for beste dokumentar. Filmen har blitt beskrevet som den uoffisielle filmen til Occupy Wall Street-bevegelsen, og har blitt vist i byer over hele verden. Filmen vist i det britiske parlamentet den 1. februar 2012.


== Visninger i Norge ==
Filmen var også en sentral del av programmet på festivalen Human Rights Human Wrongs i Oslo 2012, hvor både regissøren Arrow, Gene Sharp selv, samt Jamila Raqib, daglig leder for Albert Einstein Instituttet, var tilstede.


== Se også ==
Gene Sharp
Albert Einstein Institution
Fred
Den arabiske vår
Ikkevold
Dokumentarfilm


== Referanser ==


== Eksterne lenker ==
(en) How to start a Revolution på Internet Movie Database 
(nl) How to start a Revolution på MovieMeter 
(en) How to start a Revolution på AllMovie 
(en) How to start a Revolution på Turner Classic Movies 
(en) How to start a Revolution på Rotten Tomatoes 
(en) How to start a Revolution på Metacritic 
(en) Albert Einstein Institution website
Once Upon a Time in Mexico

Once Upon a Time in Mexico er en amerikansk/meksikansk action-thrillerfilm fra 2003, regissert av Robert Rodriguez. I hovedrollene medvirket et stjernespekket lag med Antonio Banderas, Johnny Depp, Salma Hayek, Willem Dafoe, Enrique Iglesias, Mickey Rourke og Eva Mendes.


== Handling ==
Forfulgt og merket av tragedie har El Mariachi (Antonio Banderas) trukket seg tilbake til et liv i isolasjon. Da en korrupt CIA-agent ved navn Sands (Johnny Depp) har bruk for hjelp til å sabotere den mektige og ondskapsfulle kartellbaron Barrillos (Willem Dafoe) attentatplaner mot Mexicos president, blir den «pensjonerte» helt tvunget fram fra sitt hjemmested. Det er ikke bare Sands oppgave som kaller for El Mariachi har også sine egne årsaker for å komme tilbake. I en atmosfære av revolusjon, grådighet og hevntørst tar han seg fram gjennom et truende landskap på jakt etter Barrillo og hans menn - med god hjelp fra sine to pålitelige «gitarkamerater» Lorenzo (Enrique Iglesias) og Fideo (Marco Leonardi).


== Medvirkende ==


== Referanser ==


== Eksterne lenker ==
(en) Offisielt nettsted 
(en) Once Upon a Time in Mexico på Internet Movie Database 
(no) Once Upon a Time in Mexico hos Filmfront 
(sv) Once Upon a Time in Mexico i Svensk Filmdatabas 
(da) Once Upon a Time in Mexico i Danmark Nationale Filminstitut 
(fr) Once Upon a Time in Mexico på Allociné 
(nl) Once Upon a Time in Mexico på MovieMeter 
(en) Once Upon a Time in Mexico på AllMovie 
(en) Once Upon a Time in Mexico på Turner Classic Movies 
(en) Once Upon a Time in Mexico på Rotten Tomatoes 
(en) Once Upon a Time in Mexico på Metacritic
Punch-Drunk Love

Punch-Drunk Love er et romantisk komedie-drama fra 2002 skrevet og regissert av Paul Thomas Anderson, med Adam Sandler, Emily Watson, Philip Seymour Hoffman og Luis Guzmán i de fremste rollene.
Punch-Drunk Love fikk relativt gode anmeldelser og flere filmpriser, blant annet prisen for beste regissør på Cannes filmfestival og en Golden Globe-nominasjon til Adam Sandler, skjønt filmen ikke ble noen kommersiell suksess.


== Sammendrag ==
Barry Egan er en ungkar som eier hans egen bedrift. Han har syv nedlatende søstre som latterliggjør og plager ham regelmessig, så han lever et ensomt liv preget av raseri-anfall og sosial angst. En dag blir han vitne til en uforklarlig bilulykke, plukker opp et forlatt Harmonium fra gaten, og møter Lena Leonard (en kollega av Elizabeth, en av søstrene hans) og Lena hadde orkestrert dette møtet etter å ha sett ham i Elizabeths familie-fotografi på arbeidsplassen hennes.
Barry reiser til søsterens bursdagsfest, hvor de plager ham så voldsomt at han får et alvorlig utbrudd på grunn av de psykiske problemene hans. Barry kontakter en telefon-tjeneste for å takle sin ensomhet. Men telefon-operatøren forsøker å presse ham for penger og sender deretter fire håndlangere, som er brødre, for å få tak i pengene. Når Lena reiser til Hawaii på forretningsreise, bestemmer Barry seg for å følge etter henne. Deres romanse utvikler seg videre, noe som gjør at Barry føler seg bedre etter den langvarige følelsesmessige isolasjonen han har opplevd. I løpet av hjem-reisen fra Hawaii skader de fire brødrene Barrys bil, og skader Lena. Etterpå forsøker Barry å få slutt på trakasseringen fra de fire brødrene. Han oppdager at sjefen for telefon-linjen er bosatt i Utah. Barry reiser derfor helt dit fra California for å konfrontere eieren, Dean, ansikt til ansikt.


== Skuespillere ==
Adam Sandler som Barry Egan.
Emily Watson som Lena Leonard.
Philip Seymour Hoffman som Dean Trumbell.
Mary Lynn Rajskub som Elizabeth Egan
Luis Guzmán som Lance
Robert Smigel som Walter. En tannlege.


== Referanser ==


== Eksterne lenker ==
(en) Punch-Drunk Love på Internet Movie Database 
(no) Punch-Drunk Love hos Filmfront 
(sv) Punch-Drunk Love i Svensk Filmdatabas 
(da) Punch-Drunk Love i Danmark Nationale Filminstitut 
(fr) Punch-Drunk Love på Allociné 
(nl) Punch-Drunk Love på MovieMeter 
(en) Punch-Drunk Love på AllMovie 
(en) Punch-Drunk Love på Turner Classic Movies 
(en) Punch-Drunk Love på Rotten Tomatoes 
(en) Punch-Drunk Love på Metacritic
Pelsvilt

Pelsvilt er småvilt og storvilt som tradisjonelt jaktes for pelsens skyld. I Norge er dette typisk gnagere, mårdyr og rødrev, men også mårhund regnes som pelsvilt her i landet. I andre land jaktes det også på andre revelignende canider, hundelignende canider, kattedyr og bjørner med mer.


== Se også ==
Storvilt
Småvilt
Jakt


== Referanser ==
Hyderabad (Deccan) Company

Hyderabad (Deccan) Company var et britisk selskap som drev gruvedrift i fyrstestaten Hyderabad i Deccan.
Selskapet fikk i 1886 konsesjon på gruvedrift i Hyderabad og startet å ta ut kull fra feltene ved Singareni. Virksomheten her ble i 1920 overtatt av Singareni Collieries Company. Hyderabad (Deccan) Company hadde også rett til å drive ut mineralressurser i staten. Det gjorde forsøk på å etablere gruvedrift etter diamanter ved Peritala, men fant dette ikke drivverdig.Selskapet var på slutten av 1880-tallet gjenstand for en børsskandale i Storbritannia.


== Referanser ==
Singareni Collieries Company

Singareni Collieries Company Limited (SCCL) er et kullgruveselskap i delstaten Andhra Pradesh i India. Det driver gruvedrift i Godavari-dalen.
Selskapet ble etablert 23. desember 1920 i det som da var staten Hyderabad. Det overtok Hyderabad (Deccan) Company, som hadde drevet kullfeltene i Singareni med en konsesjon fra 1886. 
I 1928 sysselsatte SCCL omkring 11 000 personer. Staten Hyderabad skaffet seg i 1945 eierkontroll i selskapet. Eierskapet gikk i 1956 over til delstaten Andhra Pradesh. Etter at denne delstaten ble delt, eier delstaten Telangana 51 % og den indiske stat med 49 %.SCCL står for 10 % av kullproduksjonen i India. Selskapet driver 13 dagbrudd og 42  gruver fire steder i Andhra Pradesh. Ved utgangen av regnskapsåret 2010–2011 sysselsatte selskapet 67 615 personer.


== Referanser ==


== Eksterne lenker ==
Selskapets nettsted
All India Radio

All India Radio (AIR), siden 1956 offisielt kjent som Akashvani, er en statlig indisk radiokringkaster, som er en del av det offentlige kringkastingsselskapet Prasar Bharati. AIR ble etablert i 1936. Selskapets innenriksprogrammer sendes på 24 språk og 146 dialekter, mens utenrikssendingene går på 17 indiske språk og ti internasjonale.


== Referanser ==


== Eksterne lenker ==
(en) Offisielt nettsted 
(en) All India Radio – kategori av bilder, video eller lyd på Commons
Jon Davison (sanger)

Jon «Juano» Davison (født 16. januar 1971 i Laguna Beach i California) er en amerikansk sanger, multiinstrumentalist og låtskriver, mest kjent som vokalist i progressiv rock-bandet Yes. Han er også vokalist i progrock/symfonisk rock-bandet Glass Hammer, og har tidligere vært bassist i bandet Sky Cries Mary og vokalist i Yes-coverbandet Roundabout. Davison ble i februar 2012 vokalist i Yes, etter at Benoît David måtte slutte i bandet på grunn av sykdom. Hans første studioalbum med Yes, Heaven & Earth, ble utgitt i juli 2014.


== Diskografi ==


=== Med Sky Cries Mary ===
1994 This Timeless Turning
1997 Moonbathing on Sleeping Leaves
1999 Seeds (EP)
2005 Here & Now - Live 2005 (konsertalbum)
2007 Small Town (2007)
2011 Taking the Stage: 1997-2005 (konsertalbum)


=== Med Glass Hammer ===
2010 If
2011 Cor Cordium
2012 Perilous
2013 The Inconsolable Secret (nyinnspilling)
2014 Ode to Echo


=== Med Yes ===
2014 Heaven & Earth


== Referanser ==


== Eksterne lenker ==
(en) Jon Davison – kategori av bilder, video eller lyd på Commons 
(en) Jon Davison på Discogs 
(en) Jon Davison på MusicBrainz 
Glass Hammers offisielle nettsted
Yes' offisielle nettsted
K-partiet

K-partiet (hangul: 국민생각, hanja: 國民생각, rr: Gungmin Saenggak, mr: Kungmin Saenggak, engelsk: K Party eller Korea Vision Party) er et politisk parti i Sør-Korea, etablert 12. februar 2012.Partiet ligger politisk til høyre for sentrum, og anser seg som en konkurrent til velgerbasen til Saenuri-partiet. Partiet er etablert av Park Se-il, som er leder i den konservative tenketanken Hansun Foundation. Han har blant annet fått med seg flere tilhengere av Lee Myung-bak, som er blitt skøvet ut av sentrale partiposisjoner i Saenuri-partiet etter at Park Geun-hye har tatt overtatt ledelsen av partiet. Flere mener at om K-partiet lykkes, så vil de konservative stemmene fordeles over flere partier, og gjøre det vanskeligere å oppnå flertall ved parlamentsvalget i april. Park Se-il og Park Geun-hye møttes 23. februar og avviser ikke et samarbeid i nasjonalforsamlingen. Målet er å stille kandidater i 200 av 246 enmanns valgkretser og oppnå 30 mandater i parlamentet i parlamentsvalget i april. Partiet vil prioritere kvinner og yngere medlemmer på listene.9. mars 2012 fikk partiet sitt første medlem i nasjonalforsamlinga, etter at Jeon Yeo-ok fra Saenuri-partiet har meldt overgang til partiet.Meningsmålinger før valget gir partiet halvannen prosents oppslutning, som ikke er nok til å kunne oppnå valgte representanter.


== Se også ==
Politiske partier i Sør-Korea
Valg i Sør-Korea


== Referanser ==


== Eksterne lenker ==
Offisielt nettsted
East Sikkim (distrikt)

East Sikkim (nepali: पूर्व सिक्किम) er et distrikt i den indiske delstaten Sikkim. Distriktets hovedstad er Gangtok. 


== Demografi ==
Ved folketellingen i 2011 var det 281 293 innbyggere i distriktet, mot 245 040 i 2001. Den urbane befolkningen utgjør 42,93 % av befolkningen.
Barn i alderen 0 til 6 år utgjorde 9,45 % i 2011 mot 12,82 % i 2001. Antallet jenter i den alderen per tusen gutter er 946 i 2011 mot 950 i 2001. 


== Referanser ==


== Eksterne lenker ==
Offisielt nettsted 
(en) East Sikkim district – kategori av bilder, video eller lyd på Commons
Lambayeque (region)

Lambayeque er en region i det nordvestlige Peru. Den grenser til Piura-regionen i nord, til Cajamarca-regionen i sørøst og til Libertad-regionen i sør. Regionhovedstaden er Chiclayo.


== Politisk inndeling ==
Regionen er delt inn i følgende 3 provinser, som igjen er delt inn i til sammen 38 distrikter.


== Referanser ==
Det internasjonale roforbundet

Fédération Internationale des Sociétes d'Aviron eller FISA er Det internasjonale roforbundet som er det styrende organet for internasjonal roing. Dets nåværende president er Denis Oswald. Verdenscupen i roing og VM i roing, og andre slike konkurranser oversees av forbundet.


== Historie ==
Forbundet ble stiftet av rorepresentanter fra Frankrike, Sveits, Belgia, Adriaterne og Italia den 25. juni 1892 i Torino som et svar på rosportens økende popularitet, og behovet for uniformering om regler i saker som løpslengder, båtkomponering og vektklasser. Også på denne tiden var veddemål på roing veldig populært, og roerne eller trenerne selv tok ofte veddemål. Amatørstatus var ukjent i idretten, en slik tilstand som kan føre til korrupsjon, så som terningkastede løp.
Den første regattaen ble organisert av det nystiftede (FISA) var EM i roing og ble arrangert i 1893 i Orta, Italia. Den hadde kun 10 påmeldte i tre øvelser og ingen profesjonelle deltagere. I 1925. ble det 27. romesterskapet arrangert i Praha med 24 påmeldte i 10 øvelser. 
FISA etablerte sitt hovedkvarter i Lausanne i Sveits i 1922.
FISA var den første internasjonale idrettsforbundet som ble med i de olympiske leker. Roing har stått på OL-programmet siden OL 1896 i Athen. (Roøvelsene i dette mesterskapet ble avlyst grunnet for sterke vinder). Hvert land som deltar i roing har et forbund og et styrende organ som tilhører FISA-kongressen. Disse forbundene (av disse er det for øyeblikket 118) som har kontroll over hva FISA gjør.


== Øvelser ==
FISA organiserer et stort antall av internasjonale robegivenheter i løpet av året.


== Olympiske leker ==

FISA har sponset programmet for roøvelser i de olympiske leker siden begynnelsen i 1896. FISA er også ansvarlig for å drive kvalifiseringsprogrammet som velger utøvere som skal delta i OL.


== Verdenscupen i roing ==

Startet i 1997, består verdenscupen av tre regattaer holdt tidlig på sommeren.


== VM i roing ==

En ukelang regatta som blir avholdt hvert år. I olympiske år, deltar kun ikke-olympiske båtklasser.


== Se også ==
Thomas Keller-medaljen, utdeles årlig for fremragende prestasjoner i roing.


== Eksterne lenker ==
(en) Offisielt nettsted 
(en) World Rowing – kategori av bilder, video eller lyd på Commons
Burt Young

Gerald Tommaso DeLouise (født 30. april 1940) bedre kjent som Burt Young, er en amerikansk skuespiller, maler og forfatter. Han er best kjent for sin Academy Award-nominerte rolle som Sylvester Stallones svoger og venn Paulie i Rocky-filmene.


== Privatliv ==
Young ble født i Queens i New York City, sønn til Josephine og  Michael. Han studerte hos Lee Strasberg ved Actor's Studio. Young er enkemann og har en datter, Anne Morea.


== Karriere ==
Young har ofte hatt italiensk-amerikanske roller, slik som han best kjente Paulie fra Rocky (1976). I Chinatown og Once Upon a Time in America har han roller som ligner. Young har også bidratt til en rekke TV-program, blant annet Baretta, Law & Order, Walker, Texas Ranger, M*A*S*H, Miami Vice og The Sopranos.


== Filmografi ==


=== Film ===


=== Fjernsyn ===


== Referanser ==


== Eksterne lenker ==
Offisielt nettsted
(en) Burt Young – kategori av bilder, video eller lyd på Commons 
(en) Burt Young på Internet Movie Database 
(sv) Burt Young i Svensk Filmdatabas 
(da) Burt Young på Filmdatabasen 
(da) Burt Young på Scope 
(fr) Burt Young på Allociné 
(en) Burt Young på AllMovie 
(en) Burt Young hos Rotten Tomatoes 
(en) Burt Young hos The Movie Database 
(en) Burt Young hos Internet Broadway Database
North Sikkim (distrikt)

North Sikkim (nepali: उत्तरी सिक्किम) er et distrikt i den indiske delstaten Sikkim. Distriktets hovedstad er Mangan. 


== Demografi ==
Ved folketellingen i 2011 var det 43 354 innbyggere i distriktet, mot 41 030 i 2001. Den urbane befolkningen utgjør 10,72 % av befolkningen.
Barn i alderen 0 til 6 år utgjorde 10,33 % i 2011 mot 14,52 % i 2001. Antallet jenter i den alderen per tusen gutter er 897 i 2011 mot 995 i 2001. 


== Referanser ==


== Eksterne lenker ==
Offisielt nettsted 
(en) North Sikkim district – kategori av bilder, video eller lyd på Commons
South Sikkim (distrikt)

South Sikkim (nepali: दक्षिणी सिक्किम) er et distrikt i den indiske delstaten Sikkim. Distriktets hovedstad er Namchi. 


== Demografi ==
Ved folketellingen i 2011 var det 146 742 innbyggere i distriktet, mot 131 525 i 2001. Den urbane befolkningen utgjør 14,37 % av befolkningen.
Barn i alderen 0 til 6 år utgjorde 10,27 % i 2011 mot 15,72 % i 2001. Antallet jenter i den alderen per tusen gutter er 948 i 2011 mot 969 i 2001. 


== Referanser ==


== Eksterne lenker ==
Offisielt nettsted 
(en) South Sikkim district – kategori av bilder, video eller lyd på Commons
West Sikkim (distrikt)

West Sikkim (nepali: पश्चिम सिक्किम) er et distrikt i den indiske delstaten Sikkim. Distriktets hovedstad er Geyzing. 


== Demografi ==
Ved folketellingen i 2011 var det 136 299 innbyggere i distriktet, mot 123 256 i 2001. Den urbane befolkningen utgjør 3,84 % av befolkningen.
Barn i alderen 0 til 6 år utgjorde 10,97 % i 2011 mot 16,35 % i 2001. Antallet jenter i den alderen per tusen gutter er 950 i 2011 mot 966 i 2001. 


== Referanser ==


== Eksterne lenker ==
Offisielt nettsted 
(en) West Sikkim district – kategori av bilder, video eller lyd på Commons